*Tämä artikkeli käsittelee jääkiekkoilijaa. Jääpalloilija Tomi Mustosesta on eri artikkeli.*

**Tomi Mustonen** (s. 31. toukokuuta 1983 Oulu) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Kristianstads IK:ssa. Hän on aiemmin pelannut SM-liigassa yhteensä 280 runkosarjaottelua tehopistein 29+45=74 ja keräten 157 jäähyminuuttia sekä 38 playoff-ottelua tehopistein 1+2=3 ja keräten 12 jäähyminuuttia. Mustosen vahvuuksiin kuuluu nopeus, kiekonhallinta, laukaus ja maalintekotaidot. Hänen heikkouksiinsa kuuluu fyysinen peli, puolustaminen ja ajoittainen huono sijoittuminen nopeuden takia. Mustonen on pelannut urallaan myös Itävallan, Slovenian, Tanskan ja Kazakstanin sarjoissa.

Ura
---

### Seuraura

7-vuotiaana jääkiekon aloittanut Mustonen on Oulun Kärppien kasvatti. Hän pelasi Haapalehdon Majavien ja Lintulan Hurttien kaupunkijoukkueissa, jonka jälkeen Mustonen siirtyi Kärppien edustusjuniorijoukkueeseen vuonna 1994. Kaudella 1998–1999 hän voitti koko C-nuorten SM-sarjan maalipörssin 26 osumallaan. Keväällä 2000 Mustonen voitti B-nuorten Suomenmestaruuden. Hän teki liigadebyyttinsä kaudella 2001–2002, jolloin Mustonen pelasi SM-liigassa yhdeksän runkosarjaottelua jääden niissä ilman tehopisteitä. Suurimman osan kaudestaan hän pelasi kuitenkin Kärppien A-nuorissa, joiden sisäisen pistepörssin voiton Mustonen jakoi Juha-Pekka Haatajan kanssa tehoilla 17+19=36.

Kaudeksi 2002–2003 Mustonen siirtyi JYPiin, jossa hän pelasi varsinaisen tulokaskautensa SM-liigassa ja teki 55 runkosarja- ja viidessä playoff-ottelussa tehot 3+4=7. Mustosen liigauran avausmaali syntyi kauden toisessa ottelussa 19. syyskuuta 2002 vieraissa Espoo Bluesia vastaan. Hän jäi JYPissä lopulta pieneen rooliin nelosketjussa ja siirtyi voimassa olleesta sopimuksesta huolimatta Mestis-joukkue Kajaanin Hokkiin kaudeksi 2003–2004. Mustonen suoritti samalla asepalveluksen Kainuun Prikaatissa. Hän voitti tehoilla 18+21=39 Hokin sisäisen piste- ja maalipörssin, kuten myös kevään 2004 pudotuspeleissä tehoilla 3+1=4. Mustonen jakoi Mestiksen maalipörssin kuudennen sijan KalPan Teemu Sompin kanssa ja pistepörssin yhdeksännen sijan Salamoissa ja Ahmoissa pelanneen Tuomas Tikkasen kanssa. Hänet palkittiin Hokin kauden päättäjäisissä joukkueen tehokkaimpana pelaajana.

Mustonen jatkoi Mestis-uraansa Kalevan Pallon riveissä kaudella 2004–2005. Hän voitti tehoilla 23+38=61 koko Mestiksen piste- ja syöttöpörssin. Mustonen valittiin kauden päätteeksi Mestiksen parhaaksi hyökkääjäksi ja ensimmäiseen tähdistökentälliseen. Hän voitti keväällä 2005 Mestiksen-mestaruuden ja oli nostamassa KalPaa SM-liigaan.

Kaudeksi 2005–2006 Mustonen palasi kasvattajaseuraansa Kärppiin kolmevuotisella sopimuksella. Hän teki ensimmäisellä kaudellaan SM-liigan yhden kauden piste-ennätyksensä tehoilla 8+13=21. Mustonen voitti SM-pronssia keväällä 2006. Kaksi seuraavaa kautta päättyi Suomenmestaruuteen. Hän edusti Kärppiä myös Euroopan seurajoukkueiden mestaruusturnauksessa vuosina 2006 ja 2008. Mustonen ei kolmen sopimuskautensa aikana kuitenkaan löytänyt lopullista paikkaansa joukkueen kokoonpanossa ja hän pelasi varsin pienessä roolissa.

Mustonen siirtyi kaudeksi 2008–2009 kolmivuotisella sopimuksella Rauman Lukkoon. Hänen kautensa osoittautui kuitenkin pettymykseksi. Joukkueen suurimpiin alisuorittajiin lukeutuneelta Mustoselta odotettiin maaleja ja hän pelasi paljon Lukon ykkösketjussa Mustoselle juniorivuosilta tuttujen ketjukavereiden, Pekka Saarenheimon ja Juha-Pekka Haatajan rinnalla. Mustonen teki runkosarjassa lopulta vain kolme maalia ja 18 tehopistettä. Kevään 2009 playouteissa hän mursi jalkansa ja joutui loppukaudeksi sivuun. Vamma uusiutui kauden 2009–2010 kynnyksellä. Toivuttuaan siitä Mustonen jätti Lukon ja siirtyi kolmen ottelun try-outin kautta HockeyAllsvenskan-joukkue IF Björklöveniin. Joukkue putosi kauden päätteeksi Ruotsin I-divisioonaan.

Kaudeksi 2010–2011 Mustonen siirtyi Itävallan Erste Bank Eishockey Ligassa pelaavaan HDD Olimpija Ljubljanaan. Hän oli 22 osumallaan joukkueen toiseksi paras maalintekijä Petr Šachlin kanssa. Mustonen teki kauden jälkeen jatkosopimuksen Olimpijan kanssa. Hänen toinen kautensa 2011–2012 ei alkanut kuitenkaan kovinkaan hyvin, sillä Mustonen teki 23 ottelussa vain tehot 3+2=5. Joulukuussa hänen sopimuksensa joukkueesen purettiin. Tammikuussa Mustonen löysi itselleen uuden joukkueen, kun hän teki sopimuksen Tanskan AL-Bank Ligaenissa pelannen Herning Blue Foxin kanssa. Joukkue etsi hyökkääjää loukkaantuneen Marty Guerinin tilalle. Mustonen voitti kauden päätteeksi Tanskan-mestaruuden.

Lokakuun 2012 lopulla koko alkukauden 2012–2013 vapaana agenttina ollut Mustonen teki ottelukohtaisen sopimuksen Mestiksen nousijajoukkue HC Keski-Uusimaan kanssa. Hän oli joukkueen toiseksi paras pistemies Jesse Urosen jälkeen tehtyään 29 ottelussa tehot 12+13=25, kunnes Mustonen siirtyi tammikuun 2013 lopulla Kazakstanin mestaruussarjassa pelaavaan Arlan Kokshetau'un. Kaudeksi 2013–2014 hän palasi vuoden mittaisella sopimuksella HC Keski-Uusimaahan. Mustonen oli joukkueen toiseksi paras pistemies Roope Rannan jälkeen tehoilla 20+29=49. Hän jakoi Mestiksen pistepörssin kymmenennen sijan TuTon Anrei Hakulisen kanssa.

Elokuussa 2014 Mustonen teki sopimuksen Ruotsin kolmanneksi korkeimmalla sarjatasolla Hockeyettanissa pelaavan Kiruna IF:n kanssa. Hän johti joukkueen sisäistä syöttöpörssiä ja oli sisäisessä pistepörssissä toinen Oskar Fredrikssonin kanssa, kunnes Mustonen siirtyi siirtotakarajalla helmikuussa 2015 loppukauden 2014–2015 kattaneella sopimuksella Mestiksen nousijajoukkue KeuPa HT:n riveihin. Syyskuussa 2015 hän teki loppukauden 2015–2016 kattavan sopimuksen Hockeyettan-joukkue Kristianstads IK:n kanssa oltuaan alkukauden ilman sopimusta.

### Maajoukkueura

Mustonen pelasi alle 18-vuotiaiden kilpailuissa vuonna 2001, jolloin hän voitti pronssia ja jakoi kolmella osumallaan Suomen sisäisen maalipörssin voiton Sean Bergenheimin kanssa. Mustonen pelasi myös World U-17 Hockey Challengessa vuonna 2000, jolloin hän jakoi Suomen sisäisen pistepörssin Jussi Jokisen kanssa tehoilla 2+2=4.

Mustonen edusti myös Mestis-maajoukkuetta sekä joulukuussa 2003 että 2004.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2001–2002 | Kärpät | SM-liiga | 9 | 0 | 0 | 0 | 0 | – | – | – | – | – |
| 2002–2003 | JYP | SM-liiga | 55 | 3 | 4 | 7 | 12 | 5 | 0 | 0 | 0 | 0 |
| 2003–2004 | Hokki | Mestis | 44 | 18 | 21 | 39 | 65 | – | – | – | – | – |
| 2004–2005 | KalPa | Mestis | 43 | 23 | 38 | 61 | 63 | 9 | 6 | 1 | 7 | 6 | Ykköstähdistö |
| 2005–2006 | Kärpät | SM-liiga | 52 | 8 | 13 | 21 | 28 | 9 | 1 | 0 | 1 | 4 |
| 2006–2007 | Kärpät | SM-liiga | 55 | 6 | 12 | 18 | 34 | 10 | 0 | 0 | 0 | 2 | Kanada-malja |
| 2007–2008 | Kärpät | SM-liiga | 55 | 9 | 1 | 10 | 26 | 14 | 0 | 2 | 2 | 6 | Kanada-malja |
| 2008–2009 | Lukko | SM-liiga | 54 | 3 | 15 | 18 | 57 | – | – | – | – | – |
| 2009–2010 | IF Björklöven | Allsvenskan | 39 | 8 | 11 | 19 | 24 | – | – | – | – | – |
| 2010–2011 | Olimpija Ljubljana | EBEL | 56 | 24 | 19 | 43 | 59 | 4 | 2 | 2 | 4 | 0 |
|  | Olimpija Ljubljana | Slovenia | 2 | 1 | 2 | 3 | 2 | 2 | 1 | 0 | 1 | 0 |
| 2011–2012 | Olimpija Ljubljana | EBEL | 23 | 3 | 2 | 5 | 12 | – | – | – | – | – |
|  | Herning Blue Fox | Tanska | 6 | 5 | 2 | 7 | 6 | 17 | 3 | 6 | 9 | 2 |
| 2012–2013 | HCK | Mestis | 29 | 12 | 13 | 25 | 28 | – | – | – | – | – |
|  | Arlan Kokshetau | Kazakstan | 11 | 4 | 4 | 8 | 0 | 10 | 6 | 4 | 10 | 2 |
| 2013–2014 | HCK | Mestis | 54 | 20 | 29 | 49 | 57 | 4 | 0 | 2 | 2 | 4 |
| 2014–2015 | Kiruna IF | Ruotsi I | 32 | 8 | 29 | 37 | 26 | – | – | – | – | – |
|  | KeuPa HT | Mestis | 8 | 3 | 4 | 7 | 4 | 4 | 0 | 1 | 1 | 2 |
| 6 kautta | yhteensä | SM-liiga | 280 | 29 | 45 | 74 | 157 | 38 | 1 | 2 | 3 | 12 |
| 4 kautta | yhteensä | Mestis | 178 | 76 | 105 | 181 | 217 | 20 | 9 | 5 | 14 | 14 |
| 2 kautta | yhteensä | EBEL | 75 | 25 | 19 | 44 | 71 | 4 | 2 | 2 | 4 | 0 |

Lähteet
-------

* Tomi Mustonen The Internet Hockey Databasessa (englanniksi)
* Tomi Mustonen *Elite Prospects*. Everysport Media Group AB.  (englanniksi)

### Viitteet

1. 1 2  Tomi Mustosen jalassa jälleen murtuma  10.9.2009. Jatkoaika.com. Viitattu 31.10.2012.
2. 1 2 3 4 5 6 7  Tomi Mustonen *Elite Prospects*. Everysport Media Group AB.  (englanniksi)
3. 1 2  Moilanen, Mika: Tomi Mustonen – Hokin värikäs huippulahjakkuus  10.2.2004. Jatkoaika.com. Viitattu 31.10.2012.
4. ↑  JYPin ensi kausi hahmottui hieman  8.4.2002. Jatkoaika.com. Viitattu 31.10.2012.
5. ↑  Tilastot – SM-liiga  19.9.2002. SM-liiga. Viitattu 28.10.2012. [vanhentunut linkki]
6. ↑  Mattlar, Mikko: JYPin vaihtotase alijäämäinen  7.9.2003. Jatkoaika.com. Viitattu 31.10.2012.
7. ↑  Hokille uusia sopimuspelaajia ja kanukkihyökkääjä testattavaksi  20.8.2003. Jatkoaika.com. Viitattu 31.10.2012.
8. ↑  Hokki julkaisi kovan tusinan sopimuksia  23.4.2004. Jatkoaika.com. Viitattu 31.10.2012.
9. ↑  Tomi Mustonen vahvistaa KalPaa (päivitetty)  18.6.2004. Jatkoaika.com. Viitattu 31.10.2012.
10. ↑  Kultainen kiekko Mikko Strömbergille  17.4.2005. Jatkoaika.com. Viitattu 31.10.2012.
11. ↑  Kärpät julkaisi uusia vahvistuksia  19.5.2005. Jatkoaika.com. Viitattu 31.10.2012.
12. ↑  Väisänen, Matti: Kultaisia kärppiä  28.4.2008. Jatkoaika.com. Viitattu 31.10.2012.
13. ↑  Mustonen siirtyy Lukkoon, Saarelalle jatkosopimus  18.4.2008. Jatkoaika.com. Viitattu 31.10.2012.
14. ↑  Suomi, Kai; Kivimäki, Miikka; Viinikkala, Hannu; Kivimäki, Jussi (toim.): Lukon pelaaja-arvostelut 2008–2009  28.4.2009. Jatkoaika.com. Viitattu 31.10.2012.
15. ↑  Pettersson, Robert: Löven hämtar ännu en finne *Hockeysverige.se*.  28.10.2009. NewsMe.  Arkistoitu 19.2.2015. Viitattu 31.10.2012. (ruotsiksi)
16. ↑  Tomi Mustonen siirtyy Ruotsin Allsvenskaniin  28.10.2009. Jatkoaika.com. Viitattu 31.10.2012.
17. ↑  Lisää suomalaisia Ljubljanaan  29.7.2010. Jatkoaika.com. Viitattu 21.9.2011.
18. ↑  Tomi Mustonen še naprej v zeleno-belem dresu  6.7.2011. Ljubljana:  HDD Olimpija. Viitattu 21.9.2011. (sloveeniksi)
19. ↑  [ArticleID=7647 Olimpija trennt sich von Tomi Mustonen]  5.12.2011. Erste Bank Eishockey Liga. Viitattu 26.12.2011. (saksaksi)[vanhentunut linkki]
20. ↑  Schulz, Jesper: Herning henter to finske forstærkninger  1.2.2012. Kööpenhamina:  TV2 Sport.  Arkistoitu 5.2.2012. Viitattu 4.2.2012. (saksaksi)
21. ↑  HCK-SAPKO TÄNÄÄN KLO 18:30  31.10.2012. HC Keski-Uusimaa. Viitattu 31.10.2012. [vanhentunut linkki]
22. ↑  Tomi Mustonen Keravalle ottelukohtaisella sopimuksella  1.11.2012. Jatkoaika.com. Viitattu 1.11.2012.
23. ↑  Mustonen Keravalta Kazakstaniin  29.1.2013. Jatkoaika.com. Viitattu 29.1.2013.
24. ↑  Konttinen ja Mustonen palaavat Keravalle  5.8.2013. Jatkoaika.com. Viitattu 6.8.2013.
25. ↑  Mustonen siirtyy Kiirunaan  8.8.2014. Jatkoaika.com. Viitattu 18.2.2015.
26. ↑  KeuPa hankki kovan vahvistuksen Ruotsista  16.2.2015. Jatkoaika.com. Viitattu 18.2.2015.
27. ↑  Bengtsson, Tomas: Vass ersättare för skadade Benoit Doucet kontrakterad *Kristianstadik.se*.  22.9.2015. Kristianstad IK.  Arkistoitu 27.9.2015. Viitattu 26.9.2015. (ruotsiksi)
28. ↑  Mestismaajoukkue Ranskaan  11.12.2003. Jatkoaika.com. Viitattu 31.10.2012.
29. ↑  Mestis-maajoukkue savolaisten johdolla Ranskaan  15.12.2004. Jatkoaika.com. Viitattu 31.10.2012.